**Abstrakt: Psychiatrická problematika pridružená k long COVID syndrómu**

**MUDr. Peter Kovačovič, PK SZU a PNPP – Mužské oddelenie, Pezinok**

Ako Long Covid sa označuje chorobný stav, ktorý v niektorých prípadoch nastáva po

prekonaní akútnej formy ochorenia, kedy symptómy pretrvávajú 4 až 12 týždňov od

začiatku prejavov COVID-19. Podľa doterajších vedomostí sa u každého tretieho

človeka po prekonaní symptomatického covidu v období ďalšieho pol roka rozvinie

neurologická alebo psychiatrická symptomatika spĺňajúca kritéria pre diagnózu. Keďže

kompletný obraz o patofyziológii ochorenia zatiaľ nie je známy, rovnako

nekompletnými sú aj metódy správnej liečby. Vzhľadom na pomerne frekventnú

psychiatrickú symptomatiku je potrebné správne rozpoznanie symptomatológie ako aj

vedomosť o aktuálnych overených možnostiach manažmentu pre lekárov a aj pre

pacientov.